მარსელ დიუშანი
მარსელ დიუშანი (ფრანგ. Marcel Duchamp; დ. 28 ივლისი, 1887, ბლენვილ-კრევონი — გ. 2 ოქტომბერი, 1968, ნეიი-სიურ-სენი) — ფრანგი-ამერიკელი მხატვარი, ხელოვნებათმცოდნე, დადაიზმისა და კონცეპტუალიზმის მიმდევარი. მისი ხელოვნების მემკვიდრეობა შედარებით მწირია, თუმცა მისი იდეების ორიგინალობის წყალობით დიუშანი XX საუკუნის ხელოვნების ერთ-ერთ ყველაზე გავლენიან ფიგურად ითვლება. მას მიეწერება ტერმინ „დადა“-ს გამოყენება.